《李小湖先生视学期满，乞假省墓，诗以送之二首 其二》
清代·夏炜如

猎猎西风捲画旂，短榆疏柳路迷离。桐庐晓过怜鹃老，彭蠡冬浮较雁迟。

永慕定深浇酒后，清阴讵改树栾时。还期傥上安民策，雨露雷霆要并施。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。